CELEX: 31986R0867
Language: el
Date: 1986-03-25 00:00:00
Title: Κανονισμός (ΕΟΚ) αριθ. 867/86 της Επιτροπής της 25ης Μαρτίου 1986 που τροποποιεί τον κανονισμό (ΕΟΚ) αριθ. 1105/68 περί των λεπτομερειών χορήγησης των ενισχύσεων για το αποκορυφωμένο γάλα που προορίζεται για τη διατροφή των ζώων

Avis juridique important

|

31986R0867

Κανονισμός (ΕΟΚ) αριθ. 867/86 της Επιτροπής της 25ης Μαρτίου 1986 που τροποποιεί τον κανονισμό (ΕΟΚ) αριθ. 1105/68 περί των λεπτομερειών χορήγησης των ενισχύσεων για το αποκορυφωμένο γάλα που προορίζεται για τη διατροφή των ζώων  

Επίσημη Εφημερίδα αριθ. L 081 της 26/03/1986 σ. 0008 - 0008 Φινλανδική ειδική έκδοση: Κεφάλαιο 3 τόμος 20 σ. 0167  Σουηδική ειδική έκδοση: Κεφάλαιο 3 τόμος 20 σ. 0167 

***** ΚΑΝΟΝΙΣΜΟΣ (ΕΟΚ) αριθ. 867/86 ΤΗΣ ΕΠΙΤΡΟΠΗΣ  της 25ης Μαρτίου 1986  που τροποποιεί τον κανονισμό (ΕΟΚ) αριθ. 1105/68 περί των λεπτομερειών χορηγήσεως των ενισχύσεων για το αποκορυφωμένο γάλα που προορίζεται για τη διατροφή των ζώων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 10 παράγραφος 3,  Εκτιμώντας:  ότι το άρθρο 1 παράγραφος 7 του κανονισμού (ΕΟΚ) αριθ. 1105/68 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1670/85 (4), υποδεικνύει τη μέθοδο αναφοράς αναλύσεως, για τον έλεγχο της περιεκτικότητας σε ξηρό εκχύλισμα άνευ λίπους, του αποκορυφωμένου γάλακτος και του αποβουτυρωμένου γάλακτος· ότι οι διεθνείς προδιαγραφές που περιλαμβάνονται ως αναφορά τροποποιήθηκαν· ότι θα πρέπει, συνεπώς, να προσαρμοστούν οι ενδείξεις της μεθόδου αναλύσεως· ότι καθίσταται σκόπιμο, επιπλέον, να προβλεφθούν και άλλες μέθοδοι αναλύσεως, κυρίως για τον προσδιορισμό των λιπαρών ουσιών και για τον καθορισμό του σημείου καταψύξεως·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 1105/68 η παράγραφος 7 αντικαθίσταται από το ακόλουθο κείμενο:  «7. Με την επιφύλαξη του άρθρου 5, τα κράτη μέλη εφαρμόζουν όλες τις κατάλληλες μεθόδους προκειμένου να εξασφαλίσουν την τήρηση των διατάξεων της παραγράφου 4. Για το σκοπό αυτό:  α) προβαίνουν, ιδίως, για τα συστατικά που αναφέρονται στην παράγραφο 4, στον έλεγχο της περιεκτικότητας του άνευ λίπους ξηρού εκχυλίσματος·  β) μπορούν να προβλέψουν και συμπληρωματικές αναλυτικές εξετάσεις·  γ) με την επιφύλαξη των διατάξεων σχετικά με την εναρμόνιση των μεθόδων αναλύσεως, χρησιμοποιούνται για την εφαρμογή του παρόντος κανονισμού οι μέθοδοι αναφοράς που μνημονεύονται κατωτέρω:  - προσδιορισμός του άνευ λίπους ξηρού εκχυλίσματος:  NORME ISO-DIS (1) 6731,  - προσδιορισμός των λιπαρών ουσιών:  NORME ISO-1211: 1984 ή NORME ISO-DIS (1) 7208,  - καθορισμός του σημείου καταψύξεως:  NORME ISO-DIS (1) 5764.  (1) Στην έκδοση που ισχύει στις 26 Μαρτίου 1986.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Μαρτίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 148 της 29. 7. 1968, σ. 24.  (4) ΕΕ αριθ. L 160 της 20. 6. 1985, σ. 33.